Ιωσήφ Κάρολος, αρχιδούκας της Αυστρίας

Ο Ιωσήφ Κάρολος (γερμ. Joseph Karl, 2 Μαρτίου 1833 – 13 Ιουνίου 1905) από τον Οίκο των Αψβούργων-Λωρραίνης-Ουγγαρίας ήταν αρχιδούκας της Αυστρίας.

Βιογραφία
Ο Ιωσήφ Κάρολος Λουδοβίκος ήταν το τέταρτο παιδί και ο δευτερότοκος (μοναδικός επιζήσας) γιος του Ιωσήφ της Αυστρίας, Παλατινού (Κόμη) της Ουγγαρίας, και της Μαρίας Δωροθέας, κόρης του Λουδοβίκου της Βυρτεμβέργης.

Όπως άλλα μέλη βασιλικών Οίκων, εισήλθε στον στρατό και έγινε υποστράτηγος του αυστριακού στρατού το 1860. Κατά τον Αυστροπρωσικό Πόλεμο (1866) διοίκησε μία ταξιαρχία του Βόρειου Στρατού και του σκοτώθηκαν τρία άλογα στο Καίνιγκγκρετς. Το 1867 απεβίωσε ο μεγαλύτερος αδελφός του, Στέφανος, άγαμος και τον διαδέχθηκε. Ο τίτλος είχε γίνει με τον καιρό συμβολικός μόνο.

Ο Ιωσήφ Κάρολος είχε ενδιαφέρον για τη γλώσσα των Ρομά και αλληλογραφούσε με τον Άλμπερτ Τόμας Σινκλαίρ, δικηγόρο στις ΗΠΑ, που μοιραζόταν το ίδιο ενδιαφέρον για το θέμα. Ο Σίνκλαιρ αναφέρει ότι του έστειλε έναν τόμο, που αποτελεί πολύ σημαντική και πολύτιμη φιλολογική εργασία, καθώς συγκρίνει τις λέξεις των Αθίγγανων με σανσκριτικά, περσικά και άλλες ινδοευρωπαϊκές γλώσσεςJohn Perkins and Cushing Winship,  Historical Brighton, Vol. 2, pp. 46-7 (1902)
https://books.google.com/books?id=CXkUAAAAYAAJ&dq=Thomas%20Tracy%2C%20ninth%20son%20of%20Sir%20Paul%20Tracy%2C%20...&pg=PA47#v=onepage&q=Thomas%20Tracy,%20ninth%20son%20of%20Sir%20Paul%20Tracy,%20...&f=false.

Οικογένεια
Νυμφεύθηκε το 1864 την Κλοτίλδη, κόρη του Αυγούστου της Σαξονίας-Κοβούργου & Γκότα, και είχε τέκνα:
 Ελισάβετ Κλημεντίνη Κλοτίλδη Μαρία Αμαλία (1865 - 1866).
 Μαρία Δωροθέα (1867 - 1932), παντρεύτηκε τον Φίλιππο, Δούκα της Ορλεάνης.
 Μαργαρίτα Κλημεντίνη (1870 - 1955), παντρεύτηκε τον Αλβέρτο, 8ο Πρίγκιπα των Τουρν & Τάξις.
 Ιωσήφ Αύγουστος (1872 - 1962), Αρχιδούκας της Αυστρίας.
 Φίλιππος Μαρία Βικέντιος Λαδίσλαος (1875 - 1895).
 Ελισάβετ Ερριέττα Κλοτίλδη Μαρία Βικτωρία (1883 - 1958).
 Κλοτίλδη Μαρία Αμαλία Φιλομένα Ραϊνερία (1884 - 1903).

Πρόγονοι

Παραπομπές

Εξωτερικοί σύνδεσμοι


Κατηγορία:Οίκος των Αψβούργων-Λωρραίνης